Доньо Донев
Доньо Петров Донев е български художник-карикатурист, сценарист и режисьор, известен най-вече с анимационния си филм „Тримата глупаци“.

Биография 
Роден е в Берковица на 27 юни 1929 г. Завършва „Графика“ в Националната художествена академия през 1954 г.

Първият му анимационен филм като художник е „Грух и Грушка“ (1957), а с „Дует“ (1961) дебютира като сценарист и режисьор. Работил е като художник във в. „Вечерни новини“ (1954 – 1956), художник и режисьор в отдела за анимационни филми в СИФ (1956 – 1970) и в САФ „София“ (1970 – 1993), където е и ръководител на творчески колектив.

Работи върху анимационната поредица „Тримата глупаци“ от 1970 г. до 1990 г. Донев е главен редактор на вестника „Тримата глупаци“ (1989 – 1997), а също и на „Четиримата глупаци“ (1997) и списание „Фрас“.

През 1998 г. дебютира като актьор във филма „Вагнер“.

Като карикатурист се представя в много изложби в България и в чужбина.

Доньо Донев е професор в НАТФИЗ и преподава анимационна режисура.

През 2001 г. Комисията по досиетата разкрива Доньо Донев като агент на Държавна сигурност и разсекретява написани от него доноси. Дъщеря му Живка Донева отрича тези твърдения.

Умира на 28 ноември 2007 г. в София от инсулт. Погребан е в Централните софийски гробища.

Отличия и награди 
 Орден „Кирил и Методий“ – ІІ ст.
 „Златна мелничка“ – Международен фестивал на анимационния филм, Барселона, Испания
 Награда на СБХ за сценография за „Тримата глупаци“, „Умно село“ и „Де факто“
 Специална награда за Кауза пердута“ – Международен фестивал на анимационното кино, Бостън
 Награда на СБФД за цялостно творчество
 „Златен Микелди“ – Международен кино фестивал в Билбао, Испания
 „Сребърен дракон“ – Международен фестивал на късометражното кино, Краков, Полша
 През 2000 г. е удостоен с орден „Стара планина“ първа степен.

Филмография 
Доньо Донев е художник, сценарист и режисьор на над 100 анимационни филма. Сред по-известните са:
 „Върни се пак в Соренто“;
 „Екограма“;
 „Кауза пердута“;
 „Мишената“;
 „Нарекохме ги Монтеки и Капулети“;
 „Серенада“;
 „Тримата глупаци“:
 „Тримата глупаци – ловци“ (1972);
 „Тримата глупаци и автомобилът“ (1973);
 „Тримата глупаци и кравата“ (1974);
 „Тримата глупаци и дървото“ (1977);
 „Тримата глупаци и глупачката“ (1978);
 „Тримата глупаци – атлети“ (1979);
 „Тримата глупаци – педагози“ (1980);
 „Тримата глупаци – рибари“ (1982);
 „Тримата глупаци в ресторанта“ (1988);
 „Тримата глупаци нон стоп“ (1990);
 „Тримата глупаци в бита и спорта“ (1993);
 „Умно село“;
 „Хамлет“;
 „Хепи енд“;
 „Шега“;
 „Диагноза“ (2000).

Филмография (актьор) 
 „Вагнер“ (1998)

Източници

Външни препратки 

 
 
 Надежда Маринчевска, „Доньо Донев на 75“, в. „Култура“, бр. 28 (2330), 2 юли 2004
 Надежда Маринчевска, „Доньо Донев (27 юни 1929 – 28 ноември 2007)“, в. „Култура“, бр. 42 (2481), 6 декември 2007
 Снимка в „Дневник“
 Umno Selo – TV show
 donyodonev.blogspot.com

Български аниматори
Български режисьори
Български сценаристи
Български карикатуристи
Възпитаници на Националната художествена академия
Преподаватели в НАТФИЗ
Носители на Димитровска награда
Носители на орден „Св. св. Кирил и Методий“
Носители на орден „Стара планина“
Сътрудници на Държавна сигурност
Родени в Берковица
Починали в София
Починали от инсулт
Погребани в Централните софийски гробища